Слова на Кангрэсе бралі Андрэй Чарнякевіч, Уладзімер Мацкевіч і яшчэ сотні навукоўцаў. Захар Шыбека прыляцеў з Ізраіля, Курт Вулгайзер — з Амерыкі, гэтым разам была і прадстаўнічая дэлегацыя расійскіх навукоўцаў прагрэсіўнага, антыімперскага толку, у тым ліку з МГІМО, Санкт-Пецярбургскага ўніверсітэта і Вышэйшай школы эканомікі. Здаецца, для іх было вельмі важна бачыць і Літву, і беларусаў.